paragraph_text: Alkalni članak (engl. alkali storage cell) je galvanski sekundarni članak. Aktivna masa pozitivne elektrode u napunjenom stanju je niklov hidroksid Ni(OH)<sub>3</sub>, negativne kadmij (nikleno-kadmijski akumulator NiCd) ili željezo (nikleno-željezni akumulator, NiFe). Elektrolit je vodena otopina kalijeva hidroksida (KOH) s dodatkom litijeva hidroksida (LiOH) i ne sudjeluje u kemijskim reakcijama, nego samo vodi ione između elektroda.<br /> Napon članka je 1,2V, samopražnjenje NiCd-akumulatora oko 50% godišnje, a NiFe-akumulatora do 75% u dva mjeseca.<br /> Mokri alkalni akumulatori većih kapaciteta primjenjuju se npr. za pokretanje električnih vozila, avionskih motora i sl., a suhe izvedbe za napajanje električnih i elektroničkih uređaja.<br /> Zbog otrovnog kadmija, uporaba je djelomice zabranjena. Nikleno-kadmijski akumulator izumio je Th.A.Edison.